Diari Oficial de la Generalitat Valenciana


Sumari del DOGV 4988, del 19-04-2005 (2005/3598)

Informació pública del projecte d'homologació sectorial modificativa de les determinacions del Pla General d'Ordenació Urbana de València en el sector Centre i Sud de la ciutat, i els plans de reforma interior dels àmbits A.4.1 Actuació Urbanística Parc Central, A.4.2 Parc Central d'Enginyers, A.4.3 Parc d'Artilleria i Sant Marcel·lí-Camí Reial.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4988

Data del DOGV
:   19-04-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/3598


Organisme emissor
:   Ajuntament de València

Tipus de document
:   Anunci

Informació pública del projecte d'homologació sectorial modificativa de les determinacions del Pla General d'Ordenació Urbana de València en el sector Centre i Sud de la ciutat, i els plans de reforma interior dels àmbits A.4.1 Actuació Urbanística Parc Central, A.4.2 Parc Central d'Enginyers, A.4.3 Parc d'Artilleria i Sant Marcel·lí-Camí Reial. [2005/F3598]
  
El Ple de l'Ajuntament, en la sessió del dia 28 de gener de 2005, va adoptar l'acord següent:
  
«Vista la documentació relativa al projecte d'homologació sectorial modificativa de les determinacions del Pla General d'Ordenació Urbana de València en el sector Centre i Sud de la ciutat, i els plans de reforma interior dels àmbits A.4.1 Actuació Urbanística Parc Central, A.4.2 Parc Central d'Enginyers, A.4.3 Parc d'Artilleria i Sant Marcel·lí-Camí Reial; vist l'informe del cap del Servici de Planejament de data 10 de gener de 2005; de conformitat amb el dictamen de la Comissió d'Habitatge, Grans Projectes i Urbanisme i amb esmena d'addició formulada pel primer tinent d'alcalde delegat de l'Àrea d'Economia i Grans Projectes, s'acorda:
  
Primer. Sotmetre a informació pública pel termini d'un mes, mitjançant anuncis en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, com també remetre avís als titulars cadastrals de l'àmbit en els termes previstos en l'article 46.3 de la Llei Reguladora de l'Activitat Urbanística, el projecte d'homologació sectorial modificativa de les determinacions del Pla General d'Ordenació Urbana de València en el sector Centre i Sud de la ciutat, i els plans de reforma interior dels àmbits A.4.1 Actuació Urbanística Parc Central, A.4.2 Parc Central d'Enginyers, A.4.3 Parc d'Artilleria i Sant Marcel·lí-Camí Reial, amb l'efecte suspensiu de llicències prescrit en l'article 57 de la Llei Reguladora de l'Activitat Urbanística.
  
Segon. En la unitat d'execució número 2 (Federico García Lorca) de l'àmbit de planejament A.4-1 Actuació Urbanística Parc Central el document de planejament preveurà una reserva d'un 25% de l'edificabilitat bruta residencial amb destinació a la construcció d'habitatges de protecció pública. En este sentit hauran d'ajustar-se els seus paràmetres urbanístics i càlcul de l'aprofitament tipus.
  
Tercer. Sol·licitar informe a la Gerència d'Infraestructures Ferroviàries.
  
Quart. Sol·licitar informe a la Conselleria de Cultura, Educació i Esports de la Generalitat Valenciana, pel que fa a l'entorn BIC de l'Estació Nord.
  
Cinqué. Notificar al Ministeri de Foment, la Generalitat Valenciana, l'Ajuntament de València, Renfe i GIF (Gerència d'Infraestructures Ferroviàries), Gerència d'Infraestructures i Equipaments de la Defensa (GIED), així com a la recentment creada Societat Parc Central.
  
I de conformitat amb el que s'establix en l'article 38.2.A) de la Llei 6/1994, Reguladora de l'Activitat Urbanística, s'obri el període d'informació pública per a la presentació d'al·legacions durant el termini d'un mes, a comptar des de l'endemà de la publicació del present acord en els diaris corresponents. L'expedient estarà a disposició del públic a les dependències del nou ajuntament, avinguda d'Aragó, planta baixa, Oficina d'Informació, de 09.00 a 13.00 hores.